சாமி சிதம்பரம்
{{தகவற்சட்டம் நபர்
 |name = சாமி சிதம்பரம்
 |image = சாமி சிதம்பரம்.jpg
 |caption = 
 |birth_name = 
 |birth_date ={{birth date|df=yes|1900|12|1}}
 |birth_place = கடக்கம், [[நாகப்பட்டினம் மாவட்டம்]]
 |death_date = {{Death date and age|1961|1|17|1900|12|1}}
 |death_place =
 |death_cause =
 |residence = 
 |nationality =
 |other_names =
 |known_for = தமிழ் இதழாளர், எழுத்தாளர்
 |education =
 |employer =
 | occupation = 
 | title =
 | religion=
 | spouse=
 |children=
 |parents=
 |speciality=
 |relatives=
 |signature =
 |website=
 |}}
 '''சாமி சிதம்பரனார்''' என்று பரவலாக அறியப்பட்ட '''சாமி. சிதம்பரம்''' (திசம்பர் 1, 1900 – சனவரி 17, 1961) ஒரு தமிழ் இதழாளர், எழுத்தாளர் மற்றும் [[திராவிட இயக்கம்|திராவிட இயக்க]] செயல்பாட்டாளர்.
 
 == பிறப்பு==
 சாமி சிதம்பரம் [[நாகப்பட்டினம் மாவட்டம்]] [[மயிலாடுதுறை]]க்கு அருகிலுள்ள கடக்கம் எனும் சிற்றூரில் பிறந்தார். இவரது பெற்றோர் - சாமிநாத மலையமான் - கமலாம்பாள் அம்மையார். 
 
 == கல்வி ==
 1923ல் “பண்டிதர்” பட்டம் பெற்றார். 
 
 ==ஆசிரியர் ==
 கரந்தைத் தமிழ்ச் சங்கத்தில் முதலில் தமிழாசிரியரகப் பணியாற்றினார். பின்னர் அன்றைய தஞ்சாவூர் மாவட்டத்திலிருந்த பின்வரும் மாவட்டக்கழக உயர்நிலைப்பள்ளிகளில் தமிழாசிரியராகப் பணியாற்றினார்:
 * 1924 மாவட்டக் கழக உயர்நிலைப்பள்ளி, அரசமடம். இங்கு பயின்ற மாணவர்களில் ஒருவரே தமிழறிஞர் [[சி. இலக்குவனார்]] ஆவார்.  
 * 3-1-1932 முதல் விக்டோரியா மாவட்டக் கழக உயர்நிலைப்பள்ளி, பாபநாசம், தஞ்சை மாவட்டம். &lt;ref&gt; [[குடி அரசு]] 3-1-1932  பக்.12 &lt;/ref&gt;
 
 == திருமணம் ==
 5 மே 1930 அன்று சிவகாமி என்னும் கைம்பெண்ணை [[சுயமரியாதைத் திருமணம்|சுயமரியாதைத் திருமண]] முறையில் மணம் புரிந்தார்.&lt;ref&gt;{{Citation|title=பெரியாரும் தமிழ் தேசியமும் {{!}} வாலாசா வல்லவன் {{!}} மன்றம் உரைகள் {{!}} Mantram Talks - Part 1|url=https://www.youtube.com/watch?v=XvKTauWy43A|accessdate=2022-10-30|language=ta-IN}}&lt;/ref&gt; இத்திருமணம்  பெரியார் ஈ. வே. ராமசாமியின் சொந்த ஊரான [[ஈரோடு|ஈரோட்டில்]] இரண்டாவது சுயமரியாதை மாநாட்டுப் பந்தலில் நடந்தது.
 
 == சுயமரியாதை இயக்கத்தினர் ==
 [[பெரியார்|பெரியார் ஈ. வே. ராமசாமியின்]] கொள்கைகளால் கவரப்பட்டு அவரது [[சுயமரியாதை இயக்கம்|சுயமரியாதை இயக்கத்தில்]] சேர்ந்தார்.  பெரியார் 1929-30ல் [[மலேசியா]] சென்ற போது சிதம்பரமும் உடன்சென்றார். 1932ல் ஐரோப்பியப் பயணத்திலிருந்து திரும்பிய பெரியார் [[ம. சிங்காரவேலு]]வின் [[பொதுவுடைமை]] சிந்தனைகளால் கவரப்பட்டு சுயமரியாதை இயக்கத்தை ஒரு பொதுவுடைமைக் கட்சியாக மாற்ற நினைத்த போது அதனை எதிர்த்தார். [[எஸ். இராமநாதன்|எஸ். ராமனாதனும்]] சிதம்பரத்துடன் சேர்ந்து எதிர்த்ததால் பெரியார் சுயமரியாதை இயக்கத்தை மாற்றாமல் தனியே சுயமரியாதை சமதர்மக் கட்சி என்ற பெயரில் தனியே ஒரு கட்சியைத் தொடங்கினார்.  1940களில் பெரியாருடன் ஏற்பட்ட கொள்கை வேறுபாட்டால் [[திராவிடர் கழகம்|திராவிடர் கழகத்தை]] விட்டு வெளியேறினார். திராவிட இயக்கம் முன்வைத்த திராவிட-ஆரிய முரண் கொள்கையை மறுத்து இருவரும் ஒரே இனம் என்ற கருத்தை வலியுறுத்தினார்.
 
 == இதழாளர் ==
 சிதம்பரம் 1930களில் ஆண்டுகளுக்கு [[திராவிட இயக்க இதழ்கள்|திராவிட/சுயமரியாதை இயக்க இதழ்களில்]] உதவி ஆசிரியராகப் பணியாற்றினார். [[பகுத்தறிவு (இதழ்)|பகுத்தறிவு]], புரட்சி, [[குடியரசு (இதழ்)|குடியரசு]], திராவிடன், விடுதலை அவற்றுள் சில. இவை தவிர [[தினமணி]], வெற்றிமுரசு, சரஸ்வதி ஆகிய இதழ்களிலும் பணியாற்றியுள்ளார். 1936-38 காலகட்டத்தில் அறிவுக்கொடி என்னும் பத்திரிக்கையை [[கும்பகோணம்|கும்பகோணத்தில்]] நடத்தினார். 1950களில் இந்தியக் கம்யூனிஸ்ட் கட்சியின் அதிகாரபூர்வ இதழான ஜனசக்தி யில் உதவி ஆசிரியராகப் பணியாற்றினார்.
 
 == ஆய்வுக்கருத்துகள்==
 * [[சிலப்பதிகாரம்]], [[திருக்குறள்]] போன்ற நூல்கள் கி. பி. இரண்டாம் நூற்றாண்டில் எழுதப்பட்டவையல்ல; பிற்காலத்தியவை. . 
 * [[இளங்கோவடிகள்]] செங்குட்டுவனின் உடன்பிறந்தவர் அல்லர். 
 * சிலப்பதிகாரத்தில் கூறப்படும் [[சேரன் செங்குட்டுவன்|சேரன் செங்குட்டுவனின்]] வட நாட்டுப் படையெடுப்பு (கனக-விசயர்களை வெற்றி கொள்ளுதல்) தமிழர்கள் வடநாட்டவர்பாற் கொண்ட காழ்ப்புணர்ச்சியின் காரணமாகத் திணிக்கப்பட்ட புனைவு. 
 
 ==படைப்புகள்==
 சிதம்பரம் மாணவர்களுக்கான் பாடநூல்கள், கட்டுரைகள், கவிதைகள், சிறுகதைகள், நாடகங்கள், இலக்கிய ஆய்வு நூல்கள் என சுமார் அறுபது நூல்களை எழுதியுள்ளார். அவற்றுள் சில:
 
 # அணைந்த விளக்கு - குண்டலகேசி காப்பியம் 
 # அணைந்த விளக்கு (வசன நாடகம்)
 # அருட்பிரகாசர் அமுத வாசகம்
 # அருணகிரியார் - குருபரர் அறிவுரைகள்
 # அருள்நெறித் தொடர் (1-6)
 # ஆபுத்திரன் அல்லது சமூக ஊழியன்
 # இலக்கியச்சோலை
 # இலக்கிய நுழைவாயில்
 # இலக்கியம் என்றால் என்ன? - இரு பகுதிகள்
 # இன்பசாகரன் (வசன நாடகம்)
 # எட்டுத்தொகையும் தமிழர் பண்பாடும்
 # கம்பன் கண்ட தமிழகம் (1955)
 # கற்பரசியார் நளாயினி வெண்பா
 # காரல் ஹென்றி மார்க்ஸ்
 # சாமி. சிதம்பரனார் சிந்தனைச்செய்யுள்
 # சித்தர்கள் கண்ட விஞ்ஞானம் தத்துவம்
 # சிலப்பதிகாரக் காலத்து தமிழ்நாடு (சிலப்பதிகாரத் தமிழகம் &lt;ref&gt; அமைச்சன் இதழ் 
 1964 திசம்பர் &lt;/ref&gt;
 # தமிழர் தலைவர் (1939 வரையான பெரியாரின் வாழ்க்கை வரலாற்றைப் பதிந்துள்ள இந்நூல் இன்று வரை பெரியார் ஆய்வாளர்களால் பெரிதும் போற்றப்படுகிறது.)
 # திருக்குறள் பொருள்விளக்கம்
 # தொல்காப்பியத் தமிழர்
 # நாலடியார் பாட்டும் உரையும்
 # பதினெண் கீழ்க்கணக்கும் தமிழர் வாழ்வும்
 # பத்துப்பாட்டும் பண்டைத் தமிழரும்
 # பழந்தமிழர் அரசியல்
 # பழந்தமிழர் வாழ்வும் வளர்ச்சியும்
 # புகழேந்தியின் புலமை
 # புதிய தமிழகம்
 # புதுக்குறள்
 # மணிமேகலை காட்டும் மனித வாழ்வு
 # மாதர் சுதந்திரம் அல்லது பெண்மக்கள் பெருமை (1931)
 # மாயூரம் முன்சீப் வேதநாயகம்பிள்ளை
 # வடலூரார் வாய்மொழி
 # வளரும் தமிழ்
 # வள்ளலார் கூறும் வாழ்க்கை நெறி
 # வள்ளுவர் வாழ்ந்த தமிழகம்; ஜனசக்தி பிரசுராலயம், சென்னை.; 200 பக்கங்கள்
 
 ==சான்றடைவு==
 {{Reflist}}
 
 ==உசாத்துணைகள்==
 *[http://www.tamil.net/node/5855 செந்தமிழ் வளர்த்த சாமி. சிதம்பரனார், தமிழ்மணி, தினமணி] {{Webarchive|url=https://web.archive.org/web/20100621161116/http://tamil.net/node/5855 |date=2010-06-21 }}
 *[http://www.thinnai.com/?module=displaystory&amp;story_id=20506164&amp;format=print&amp;edition_id=20050616 நூல் அறிமுகம் - தொல்காப்பியத் தமிழர் - சாமி சிதம்பரனார்]
 *[http://books.google.co.in/books?id=GEPYbuzOwcQC&amp;pg=PA392&amp;dq=sami+chidambaranar&amp;hl=en&amp;ei=oA8NTfz-JsHsrQeMlonMCw&amp;sa=X&amp;oi=book_result&amp;ct=result&amp;resnum=5&amp;ved=0CDsQ6AEwBA#v=onepage&amp;q=sami%20chidambaranar&amp;f=false Women's quesition in the Dravidian movement: c. 1925-1948, S. Anandhi]
 *[http://books.google.co.in/books?id=KnPoYxrRfc0C&amp;pg=PA4254&amp;dq=swami+chidambaranar&amp;hl=en&amp;ei=CxANTeOtGsjQrQfWgvi8Cw&amp;sa=X&amp;oi=book_result&amp;ct=result&amp;resnum=1&amp;ved=0CCYQ6AEwAA#v=onepage&amp;q=swami%20chidambaranar&amp;f=false The Encyclopaedia Of Indian Literature (Volume Five (Sasay To Zorgot), Volume 5]
 
 [[பகுப்பு:தமிழக எழுத்தாளர்கள்]]
 [[பகுப்பு:திராவிட இயக்க எழுத்தாளர்கள்]]
 [[பகுப்பு:1900 பிறப்புகள்]]
 [[பகுப்பு:1961 இறப்புகள்]]
 [[பகுப்பு:நாட்டுடைமை நூல்களின் ஆசிரியர்கள்]]